James Ellington

James Ellington (født 6. september 1985) er en britisk sprinter.

Karriere 
Som junior deltok han ved junior-EM i friidett 2003, der han kom på 6.-plass på 200 meter. Året etter kom han på 7.-plass på 100 meter ved junior-VM i friidrett 2004, med tiden 10,56. Ivory Williams vant VM-gullet<ref>[http://www.iaaf.org/history/WJC/season=2004/eventCode=3229/results/bydiscipline/disctype=4/sex=M/discCode=100/combCode=hash/roundCode=f/results.html#det IAAF - World Junior Championships in Athletics 2004 - 100 Metres - M Final] , besøkt 27. juni 2011.</ref> Det britiske laget deltok også på 4 x 100 meter stafett, men ble disket.

Ved U23-EM i friidrett 2005 i Erfurt kom han på femteplass på 100 meter med tiden 10,35. Enda nærmere medalje var han på stafetten, der Storbritannia, med Andrew Matthews, James Ellington, Rikki Fifton og Leon Baptiste på laget, kom på fjerdeplass med tiden 39,45, kun 4 hundredels sekund bak Italia. 

I 2007 var han med på det britiske laget som vant gull på 4 x 100 meter ved U23-EM i friidrett i Debrecen. De løp på 38,95, og de andre på laget var Ryan Scott, Craig Pickering og Rikki Fifton. 

I 2011 var han med på det britiske laget som vant gull på 4 x 100 meter stafett ved Lag-EM i friidrett (Super League'') i Stockholm. Laget bestod av Christian Malcolm, Craig Pickering, James Ellington og Harry Aikines-Aryeetey, og de løp på 38,60, som var ny mesterskapsrekord.

Referanser

Eksterne lenker 
 
 

Britiske sprintere
Deltakere for Storbritannia under Sommer-OL 2012
Friidrettsutøvere under Sommer-OL 2012
Deltakere for Storbritannia under Sommer-OL 2016
Friidrettsutøvere under Sommer-OL 2016
Deltakere for Storbritannia under VM i friidrett 2015
Deltakere for Storbritannia under EM i friidrett 2014
Deltakere for Storbritannia under EM i friidrett 2016
Deltakere for Storbritannia under VM i friidrett 2011
Deltakere for Storbritannia under VM i friidrett 2013
Deltakere for Storbritannia under Stafett-VM i friidrett 2014